สวัสดีค่ะ ท้องเสียค่ะ กินอะไรเข้าไปก้อปวดท้อง แล้วจะถ่ายเหลวค่ะ เป็นมานานแล้วค่ะ ไปหาเอาอุจาระไปตรวจก้อบอกไม่เป็นอะไร กินอะไรลงท้องไป สักพักก้อจะปวดท้องคะ
สวัสดีค่ะ Tom’z Story’dream @อาการถ่ายเหลว หากถ่ายบ่อยกว่า 3ครั้งต่อวัน ถือว่า เป็นอาการท้องเสียนะคะ แต่หากถ่ายน้อยกว่านั้น ยังถือว่าอยู่ในเกณฑ์ปกตินะคะ @อาการท้องเสียสามารถเกิดได้จากหลายสาเหตุ เช่น การติดเชื้อต่างๆ ทำให้เกิดลำไส้อักเสบ ลำไส้แปรปรวน โรคไทรอยด์เป็นพิษ ผลข้างเคียงจากยาบางชนิด เป็นต้น @จากที่ Tom’z Story’dream เล่ามา ว่ารับประทานอาหารแล้วจะปวดท้อง หลังจากนั้นจะมีอาการถ่ายเหลว ตรวจอุจจาระไปแล้วปกติ อาจเป็นอาการของลำไส้แปรปรวนนะคะ ซึ่งภาวะโรคนี้เกี่ยวข้องกับอารมณ์ และความเครียดร่วมด้วย แนะนำให้รับประทานอาหารตรงเวลา หาวิธีผ่อนคลายอารมณ์จิตใจ หากลองปรับแล้วไม่ดีขึ้น แนะนำให้ไปพบแพทย์อีกครั้งนะคะ เพื่อวินิจฉัยโรคและให้การรักษาอย่างเหมาะสมค่ะ